ตลาดหุ้นเอเชียปรับตัวลงตามดาวโจนส์ ขณะนักลงทุนจับตาตัวเลขจ้างงานสหรัฐ
ตลาดหุ้นเอเชียปรับตัวลงในช่วงเช้านี้ เพราะได้รับแรงกดดันจากการร่วงลงของตลาดหุ้นสหรัฐ ขณะที่นักลงทุนระมัดระวังการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรเดือนก.ค.ในวันนี้ โดยคาดว่าข้อมูลดังกล่าวอาจจะบ่งชี้ถึงแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) ในเดือนหน้า
7 ส.ค. 2558

สำนักข่าวอินโฟเควสท์ รายงานตลาดหุ้นเอเชียปรับตัวลงในช่วงเช้านี้ เพราะได้รับแรงกดดันจากการร่วงลงของตลาดหุ้นสหรัฐ ขณะที่นักลงทุนระมัดระวังการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรเดือนก.ค.ในวันนี้ โดยคาดว่าข้อมูลดังกล่าวอาจจะบ่งชี้ถึงแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) ในเดือนหน้า
ดัชนี MSCI Asia Pacific ปรับตัวลง 0.2% แตะที่ 140.55 จุด เมื่อเวลาประมาณ 09.00 น.ตามเวลาโตเกียว
ดัชนี HSI ตลาดหุ้นฮ่องกงเปิดที่ 24,327.56 จุด ลดลง 47.72 จุด, -0.20% ดัชนี NIKKEI 225 ตลาดหุ้นญี่ปุ่นเปิดที่ 20,601.57 จุด ลดลง 62.87 จุด, -0.30% ดัชนี TAIEX ตลาดหุ้นไต้หวันเปิดที่ 8,409.01 จุด ลดลง 40.55 จุด, -0.48% ดัชนี FBMKLCI ตลาดหุ้นมาเลเซียเปิดที่ 1,692.33 จุด ลดลง 2.31 จุด, -0.14% ดัชนี KOSPI ตลาดหุ้นเกาหลีใต้เปิดที่ 2,009.39 จุด ลดลง 3.90 จุด, -0.19%
ส่วนดัชนี SSE Composite ตลาดหุ้นจีนเปิดที่ 3,692.61 จุด เพิ่มขึ้น 31.07 จุด, +0.85%  ดัชนี S&amp;P/ASX 200 ตลาดหุ้นออสเตรเลียเปิดที่ 5,610.10 จุด ไม่เปลี่ยนแปลง ดัชนี ALL ORDINARIES ตลาดหุ้นออสเตรเลียเปิดที่ 5,600.10 จุด ไม่เปลี่ยนแปลง
นักลงทุนจับตาดูกระทรวงแรงงานสหรัฐจะเปิดเผยตัวเลขการจ้างงานนอกภาคเกษตรในวันนี้ ขณะที่นักวิเคราะห์คาดว่า ตัวเลขการจ้างงานจะเพิ่มขึ้น 215,000 ตำแหน่งในเดือนก.ค. โดยลดลงจากระดับ 223,000 ตำแหน่งในเดือนมิ.ย. และคาดว่าอัตราการว่างงานจะทรงตัวที่ระดับ 5.3% ซึ่งเป็นระดับต่ำสุดในรอบกว่า 7 ปี